19 юли
19 юли е 200-ият ден в годината според григорианския календар (201-ви през високосна). Остават 165 дни до края на годината.

Събития 
 64 г. – Големият пожар в Рим: В търговската част на Рим започва пожар, който унищожава две трети от града в последвалите 6 дни.
 1344 г. – Венецианският сенат излиза с решение, в което се документират кражби на стока на венецианските търговци във Варна.
 1843 г. – На вода е пуснат параходът Грейт Британ на инженера Изъмбард Кингдъм Брунел, който е първият презокеански параход, оборудван с гребен винт и метален корпус.
 1864 г. – В Букурещ е отпечатан единственият брой на в. Бранител, редактиран от Георги Раковски.
 1870 г. – Започва Френско-пруската война.
 1877 г. – Руско-турска война (1877-1878): Приключва първата Шипченска битка, в резултат на която османските сили се изтеглят и Предният отряд на руската армия, под командването на генерал Йосиф Гурко, установява контрол над Шипченския проход
 1879 г. – Открити са първите български дипломатически представителства в Цариград, Белград и Букурещ и са назначени първите български дипломатически агенти.

 1880 г. – Учреден е първият български медал За Освобождението 1877-1878 година.
 1886 г. – В Люксембург се състои последният концерт на Ференц Лист, който умира на 31 юли същата година в Байройт, Германия.
 1900 г. – Без официална церемония в експлоатация е пусната първата линия на Парижкото метро.
 1903 г. – Провежда се финалът на първия Тур дьо Франс.
 1923 г. – В София е осветена румънската православна черква „Св. Троица“.
 1923 г. – Конституционният блок се саморазпуска под натиска на армията, ВМРО и правителството.
 1952 г. – Започват XV летни олимпийски игри в Хелзинки.
 1974 г. – Испанският лидер генерал Франко предава временно поради болест властта на одобрения за негов наследник принц Хуан Карлос.
 1980 г. – В Москва са открити XXII летни олимпийски игри, бойкотирани от западните страни.
 1989 г. – Полският парламент избира комунистическия лидер генерал Войчех Ярузелски за президент на страната.

Родени 

 1789 г. – Джон Мартин, английски художник († 1854 г.)
 1793 г. – Томас Даути, американски художник († 1856 г.)
 1814 г. – Самюъл Колт, американски оръжеен конструктор, създател на револвера († 1862 г.)
 1819 г. – Готфрид Келер, швейцарски писател († 1890 г.)
 1834 г. – Едгар Дега, френски художник и скулптор († 1919 г.)
 1858 г. – Пантелей Ценов, български военен деец († 1926 г.)
 1863 г. – Херман Бар, австрийски писател († 1934 г.)
 1875 г. – Харалампи Тачев, български художник († 1944 г.)
 1878 г. – Петър Ангелов, български военен и революционер († 1923 г.)
 1880 г. – Димитър Кудев, български революционер († 1967 г.)
 1886 г. – Никола Недев, български офицер и политик († 1970 г.)
 1890 г. – Георгиос II, крал на Гърция († 1947 г.)
 1893 г. – Владимир Маяковски, руски поет († 1930 г.)
 1896 г. – Арчибалд Кронин, шотландски писател († 1981 г.)
 1898 г. – Херберт Маркузе, германски философ († 1979 г.)
 1916 г. – Димитър Списаревски, български военен летец, загинал като камикадзе († 1943 г.)
 1919 г. – Фриц Моргенхалер, швейцарски лекар († 1984 г.)
 1927 г. – Георги Найденов, български банкер († 1998 г.)
 1935 г. – Василий Ливанов, руски актьор
 1938 г. – Вахтанг Кикабидзе, грузински актьор и певец
 1941 г. – Петер Хайек, австрийски журналист
 1943 г. – Рада Александрова, българска поетеса
 1946 г. – Илие Настасе, румънски тенисист
 1947 г. – Брайън Мей, британски китарист (Queen)
 1949 г. – Богдана Карадочева, българска естрадна певица
 1949 г. – Кгалема Мотланте, южноафрикански политик
 1949 г. – Нели Сандалска, български бизнесмен
 1953 г. – Маркулино Моку, министър-председател на Ангола
 1956 г. – Иван Лечев, български китарист, цигулар и композитор
 1957 г. – Николай Овчаров, български археолог
 1960 г. – Ян Ваутерс, нидерландски футболист
 1962 г. – Антъни Едуардс, американски актьор
 1964 г. – Борис Чернев, български актьор († 2009 г.)
 1967 г. – Велислав Вуцов, български футболен треньор
 1967 г. – Владимир Каминер, немски писател
 1968 г. – Павел Кука, чешки футболист
 1969 г. – Николай Пловдивски, висш български православен духовник
 1970 г. – Димитър Найденов, български юрист и политик
 1971 г. – Виталий Кличко, украински боксьор
 1971 г. – Таня Христова, български политик от ГЕРБ, кмет на Габрово
 1972 г. – Нина Чилова, български политик
 1973 г. – Владимир Йонков, български футболист
 1973 г. – Скот Уокър, канадски състезател по хокей на лед
 1974 г. – Уле Мартин Ощ, норвежки футболист
 1975 г. – Лука Кастелаци, италиански футболен вратар
 1976 г. – Кейт Мортън, австралийска писателка
 1976 г. – Ерик Придс, шведски диджей
 1982 г. – Джаред Падалеки, американски актьор
 1985 г. – Винисиус Баривиейра, бразилски футболист

Починали 

 514 г. – Симах, римски папа (* ? г.)
 1374 г. – Франческо Петрарка, италиански поет (* 1304 г.)
 1543 г. – Мери Болейн, английска благородничка (* 1499 г.)
 1810 г. – Луиза фон Мекленбург-Щрелиц, кралица на Прусия (* 1776 г.)
 1814 г. – Матю Флиндърс, британски мореплавател и изследовател (* 1774 г.)
 1824 г. – Агустин де Итурбиде, император на Мексико (* 1783 г.)
 1838 г. – Пиер Луи Дюлон, френски физик и химик (* 1785 г.)
 1862 г. – Пиер Монтегар, френски пътешественик (* 1831 г.)
 1877 г. – Павел Калитин, руски офицер, загинал в защита на Самарското знаме (* 1846)
 1903 г. – Александър Спирков, български революционер (* ? г.)
 1914 г. – Александър Пушкин, руски генерал (* 1833 г.)
 1935 г. – Луйо Адамович, хърватски ботаник (* 1864 г.)
 1938 г. – Стефан Попов, български военен деец (* 1872 г.)
 1947 г. – Аун Сан, бирмански революционер (* 1915 г.)
 1956 г. – Лайтнер Уитмър, американски психолог (* 1867 г.)
 1980 г. – Нихат Ерим, министър-председател на Турция (* 1912 г.)
 1985 г. – Борис Богданов, български политик (* 1896 г.)
 1985 г. – Януш Зайдел, полски писател (* 1938 г.)
 1992 г. – Паоло Борселино, италиански съдия (* 1940 г.)
 1996 г. – Владислав Молеров, български актьор (* 1923 г.)
 1998 г. – Душко Аврамов, македонски поет (* 1938 г.)
 2002 г. – Владимир Васютин, съветски космонавт (* 1952 г.)
 2004 г. – Зенко Сузуки, министър-председател на Япония (* 1911 г.)
 2007 г. – Васил Метев, български физик (* 1931 г.)
 2012 г. – Сали Райд, американска астронавтка (* 1951 г.)
 2014 г. – Джеймс Гарнър, американски актьор (* 1928 г.)

Празници 
 Ден на българската дипломатическа служба – Отбелязва се от 1999 г.
 Боен празник на 2-ри артилерийски полк

719